Nafarroako Parlamentuak, 2022ko maiatzaren 12an egindako Osoko Bilkuran, honako erabaki hau onetsi zuen: “Horren bidez, Nafarroako Gobernua premiatzen da giza papilomaren birusaren aurkako babeserako Nafarroako txertoaren egutegia egokitu dezan”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

"1 Nafarroako Parlamentuak Nafarroako Gobernuko Osasun Departamentua premiatzen du, Nafarroako txerto-egutegian giza papilomaren birusaren aurkako txertoa sar dezan 12 urteko mutikoentzat, neskatoekin egin den bezalaxe.

2. Nafarroako Parlamentuak Espainiako Gobernua premiatzen du, balora dezan txerto-egutegi komunean giza papilomaren birusaren aurkako txertoa sqrtzea 12 urteko mutikoentzat”.

Iruñean, 2022ko maiatzaren 13an

Lehendakaria: Unai Hualde Iglesias